Ο Κάσπαρ Χάουζερ στην έρημη χώρα

«Ο Κάσπαρ Χάουζερ στην έρημη χώρα» αποτελεί το τρίτο από τα εννέα κεφάλαια του βιβλίου του Κώστα Χατζή με τίτλο «Το Διπλό Βιβλίο». Στο «Διπλό Βιβλίο»(1976), το αίτημα της καλύτερης ζωής οδήγησε τους ανθρώπους μακριά από τα σπίτια τους, στα εργοστάσια της Κεντρικής Ευρώπης, για να ζουν σε μικρά κλουβιά, με άθλιες συνθήκες, δουλεύοντας αδιαμαρτύρητα, ασταμάτητα, σε χώρους που περισσότερο μοιάζουν με φυλακές. Ο Δ. Χατζής, απογοητευμένος και από τη μεταπολεμική κατάσταση στην Ελλάδα αλλά κι από τη διαμορφωμένη κατάσταση στον κόσμο, που μοιραία οδηγούν στη σκλαβιά και στην εξαθλίωση τον καθημερινό άνθρωπο, εκφράζει τον πόνο του και πολύ χαρακτηριστικά παρουσιάζει τους «ηττημένους

**Είδος:** Κοινωνικό, ψυχογραφικό διήγημα.

**Χώρος:** Βιομηχανική πόλη της Γερμανίας.

**Χρόνος:** Δεν προσδιορίζεται με ακρίβεια. Δεκαετία του ‘60

**Θέμα:** Η ζωή ενός Έλληνα μετανάστη, που αποξενωμένος ζει σε μια πολυάνθρωπη άγνωστη πόλη της Γερμανίας ως βιομηχανικός εργάτης.

**Σκηνικές εικόνες:**

α) Η επιστροφή στο σπίτι το βράδυ, μετά τη δουλειά στο εργοστάσιο.

β) Mπροστά στη βιτρίνα ενός καταστήματος.

γ) Περπατώντας στην πολύβουη λεωφόρο.

**Γλώσσα**: Απλή γλώσσα λόγω της λαϊκής καταγωγής του πρωταγωνιστή. Ωστόσο ο αφηγητής θέλει τον ήρωά του να κάνει και βαθυστόχαστες σκέψεις.

**Σχήματα λόγου**: Λιτά εκφραστικά μέσα, χρήση του ασύνδετου σχήματος.

**Θ ε μ α τ ι κ ο ί ά ξ ο ν ε ς**

1.Ο Κώστας στη Γερμανία / Ο Κάσπαρ Χάουζερ στην έρημη χώρα : Σύγκριση

•Και οι δύο βρέθηκαν σε μια ξένη χώρα για διαφορετικούς λόγους.

•Ζουν άγνωστοι ανάμεσα σε αγνώστους.

•Αδυνατούν να επικοινωνήσουν στο νέο περιβάλλον, αφού δεν γνωρίζουν τη γλώσσα.

•Είναι και οι δύο μόνοι τους.

•Η χώρα που ζουν είναι γι’ αυτούς μια έρημη χώρα (έλλειψη επικοινωνίας, μοναξιά).

•Και για τους δύο η έννοια «πατρίδα» δεν καθορίζεται, είναι ασαφής. Δεν έχουν δεσμούς με την πατρική γη:

 - Κώστας: Σαν να΄ναι το σπίτι μου εδώ, εδώ κι η πατρίδα μου, η καμιά μου πατρίδα.

- Κάσπαρ Χάουζερ: Μεγάλωσε στο δάσος σαν αγρίμι, δεν έχει σπίτι και πατρίδα.

2. **Κώστας: Ένας ήρωας κοινωνικά αποξενωμένος σε μια ξένη χώρα**

α) **Οι λόγοι της μετανάστευσής του στη Γερμανία:**

- Φτώχεια, ανεργία.

- Δύσκολες πολιτικές και κοινωνικές συνθήκες στην Ελλάδα.

- Οι γονείς του έχουν πεθάνει.

- Η αδελφή του έχει παντρευτεί μακριά από το χωριό τους.

- Το πατρικό σπίτι είναι έρημο.

β) **Η ζωή του στη νέα χώρα:**

- Δεν προσαρμόστηκε στην ξένη χώρα.

- Έχασε τους δεσμούς του με την πατρική γη.

- Ακαθόριστη η εθνική του ταυτότητα.

- Μοναξιά και απομόνωση στον δικό του μικρόκοσμο.

- Το καφενείο και ο κινηματογράφος είναι οι μόνες κοινωνικές εκδηλώσεις που συμμετέχει, που δεν καλύπτουν την ανάγκη του για επικοινωνία.

- Νιώθει σαν το ασήμαντο «μικροβιάκι» μιας σταγόνας νερού.

**Αφηγηματικές Τεχνικές -Δραματοποιημένος αφηγητής:**

Συμμετέχει στα δρώμενα ως πρωταγωνιστής και αφηγείται σε α΄ γραμματικό πρόσωπο.

-Απευθύνεται σε κάποιο συγγραφέα που σκοπεύει να γράψει την ιστορία του ήρωα (Και να φροντίσεις εσύ, κύριε συγγραφέα...).

-Χρονολογική- Γραμμική αφήγηση των γεγονότων, αφού όλα παρουσιάζονται με τη φυσική σειρά που έγιναν.

**Δημιουργικές εργασίες** Οι φωτογραφίες που ακολουθούν, θα σας βοηθήσουν.

1. Δραματοποιήστε το κείμενο, παρουσιάζοντας τον ήρωα να εκφράζει τις σκέψεις του σε δύο στιγμές του. Μπορεί να έχουν τη μορφή Ημερολογίου ή μονολόγου.

α) Βρίσκεται μόνος του σε μια μεγάλη κι άγνωστη πολιτεία.

β) Είναι μόνος του στο φτωχικό του δωμάτιο.

2. Ο Κώστας, ο ήρωας του διηγήματος, σας έστειλε μια κάρτα από τη Γερμανία. Να του απαντήσετε, λαμβάνοντας υπόψη σας την ιστορία του, έτσι όπως παρουσιάζεται στο απόσπασμα [Ο Κάσπαρ Χάουζερ στην έρημη χώρα].

3. **Απ’ τες Eννιά *Κ. Π. Καβάφης***

Δώδεκα και μισή. Γρήγορα πέρασεν η ώρα
απ' τες εννιά που άναψα την λάμπα,
και κάθησα εδώ. Καθόμουν χωρίς να διαβάζω,
και χωρίς να μιλώ. Με ποιόνα να μιλήσω
κατάμονος μέσα στο σπίτι αυτό.

Το είδωλον του νέου σώματός μου,
απ' τες εννιά που άναψα την λάμπα,
ήλθε και με ηύρε και με θύμησε
κλειστές κάμαρες αρωματισμένες,
και περασμένην ηδονή - τι τολμηρή ηδονή!
Κ' επίσης μ' έφερε στα μάτια εμπρός,
δρόμους που τώρα έγιναν αγνώριστοι,
κέντρα γεμάτα κίνησι που τέλεψαν,
και θέατρα και καφενεία που ήσαν μια φορά.

Το είδωλον του νέου σώματός μου
ήλθε και μ' έφερε και τα λυπητερά·
πένθη της οικογένειας, χωρισμοί,
αισθήματα δικών μου, αισθήματα
των πεθαμένων τόσο λίγο εκτιμηθέντα.

Δώδεκα και μισή. Πως πέρασεν η ώρα.
Δώδεκα και μισή. Πως πέρασαν τα χρόνια.

......................................................

Το πιο πάνω είναι ένα απόσπασμα ποιήματος του Κωνσταντίνου Π. Καβάφη. Έχοντας υπόψη σου και τον ήρωα του διηγήματος που μελετήσαμε, να συνεχίσεις σε πεζολογική ή σε έμμετρη μορφή τις σκέψεις του Κώστα, όπως τις καταγράφει σε μια σελίδα του ημερολογίου του.

<https://www.newsbeast.gr/greece/arthro/769250/otan-oi-ellines-itan-metanastes>

<https://www.protothema.gr/stories/article/934571/ellines-metanastes-stis-ipa-teli-19ou-arhes-20ou-aiona/>

<https://www.news247.gr/afieromata/i-metanasteysi-ton-ellinon-stis-ipa-mesa-apo-10-istorika-kare.6393286.html>